Tutlayt n tmaziɣt s unekcum-is ɣer umaṭṭaf wis sin deg useggas n 1947 i tewweḍ ɣer yal tamezzuɣt n ugdud azzayri d win i as-yefkan tabadut d wudem s wacu ara tt-yissin ugdud azzayri. D amaṭṭaf wis sin i yeṭṭfen afus i tutlayt n tmaziɣt yessuffɣ-itt seg tudrin n yimsiwal-is ɣer wannar imi yella d allal awḥid n usenfali s teqbaylit deg teswiɛt-nni, s yin akkin lulen-d imaṭṭafen nniḍen (Ṣummam,Tubiret,Tizi Wezzu), rnu ɣur-s leddi n tiliẓri wis ukuẓ (TV4) s tutlayt n tmaziɣt ass n 18 Maɣres 2000. Tutlayt n tmaziɣt tessemɣer tikli-s imi tiweḍ tekcem ɣer tiliẓri n Lezzayer (ENTV) ass n 20 Maɣres 20035 ɣef 8 n sbaḥ tettwaxdem tedwilt tamenzut s tutlayt n Tmaziɣt s uzwel n Tamurt-nneɣ. Anekcum n tutlayt ɣer walɣagduden imawanen (Tiliẓri d Umaṭṭaf) d wid yeǧǧan imeɣnasen ad rren lwelha-nsen ɣur-s anda bdan ttarun i yis kra n isebtar deg yiɣmisen n tmurt (Asalu,